ANUNŢ

Direcţia generală juridică, cu sediul în Bucureşti, strada Izvor nr. 110, Sector 5,  
organizează concurs de ocupare a 2 (două) funcţii vacante de ofiţer

Direcţia generală juridică din Ministerul Apărării Naţionale - Bucureşti organizează concurs pentru ocuparea a 2 (două) funcţii vacante de ofiţer, cu gradul de locotenent-colonel:

* Consilier juridic în Biroul analiză, sinteză şi evidenţă procesuală din Centrul de asigurare procesuală teritorială, structură subordonată Direcţiei generale juridice, gradul maxim care poate fi acordat: căpitan;
* Ofiţer de stat major în Compartimentul gestiune resurse umane, structură subordonată Direcţiei generale juridice, gradul maxim care poate fi acordat: căpitan.

**Candidaţii pot proveni din:**

* ofiţeri în rezervă, cu excepţia celor cărora li s-a acordat grad în rezervă în condiţiile art. 37 lit. e) din Legea nr. 80/1995 privind statutul cadrelor militare, cu modificările şi completările ulterioare, şi nu au absolvit o instituţie civilă de învăţământ superior;
* persoane care nu îndeplinesc serviciul militar activ.

**Nivelul minim, domeniul si specializarea studiilor necesare încadrării funcţiilor vacante:**

* pentru funcţia de consilier juridic în Biroul analiză, sinteză şi evidenţă procesuală din Centrul de asigurare procesuală teritorială, structură subordonată Direcţiei generale juridice:
* studii superioare de lungă durată, din perioada anterioară aplicării celor trei cicluri tip Bologna, absolvite cu diplomă de licenţă/echivalentă sau studii universitare de licenţă, absolvite cu diplomă (Ciclul I Bologna) de licenţă în domeniul „Drept”, specializarea „Drept” şi studii universitare de master (Ciclul II Bologna), absolvite cu diplomă de master sau echivalentă în domeniul Ştiinţe juridice - Drept.
* pentru funcţia de ofiţer de stat major în Compartimentul gestiune resurse umane, structură subordonată Direcţiei generale juridice:
* studii superioare de lungă durată, din perioada anterioară aplicării celor trei cicluri tip Bologna, absolvite cu diplomă de licenţă/echivalentă sau studii universitare de licenţă, absolvite cu diplomă (Ciclul I Bologna) de licenţă în unul dintre profilurile/domeniile de licenţă: ştiinţe economice, administrative, juridice, sociale, ştiinţe militare, informaţii şi ordine publică şi studii universitare de master (Ciclul II Bologna), absolvite cu diplomă de master sau echivalentă în orice specializare.

**Data limită de înscriere la concurs: 31.12.2018, ora 16.00:**

Testele eliminatorii de aptitudini: examinarea medicală (costurile examinării medicale se suportă de fiecare candidat), evaluarea psihologică şi evaluarea nivelului de pregătire fizică) - în perioada 21.01.2019-01.02.2019.

**Data, ora si locul de desfăşurare a testului scris:**

* pentru funcţia de consilier juridic în biroul analiză, sinteză şi evidenţă procesuală din Centrul de asigurare procesuală teritorială, structură subordonată Direcţiei generale juridice:
* 05.02.2019, ora 10.00 la sediul Direcţiei generale juridice, Bucureşti, strada Izvor nr. 110, Sector 5.
* pentru funcţia de ofiţer de stat major în Compartimentul gestiune resurse umane, structură subordonată Direcţiei generale juridice:
* 06.02.2019, ora 10.00 la sediul Direcţiei generale juridice, Bucureşti, strada Izvor nr. 110, Sector 5

**Datele de contact ale secretariatului comisiei de concurs:**

- telefon 021.402.34.00 - interior 1011/535

**Documentele necesare constituirii dosarului de concurs si locul de depunere a acestuia** **(se** vor constitui într-un dosar de plastic, format A4):

* cerere de înscriere la concurs, în care se menţionează funcţia pentru ocuparea căreia doreşte să participe la concurs - document tipizat (asigurat de organizator);
* formular de bază - date personale - formular tipizat (asigurat de organizator);
* certificatul de cazier judiciar, în original;
* copia certificatului de naştere[[1]](#footnote-1);
* copia cărţii de identitate1;
* copii ale actelor de studii sau dovada absolvirii acestora;1
* livretul militar sau adeverinţa eliberată de centrul militar zonal/judeţean/de sector care atestă calitatea de rezervist şi, după caz, efectuarea pregătirii militare;
* documente care atestă îndeplinirea celorlalte condiţii stabilite pentru fiecare funcţie scoasă la concurs, dacă este cazul, în original şi copie.

Documentele se depun la sediul Direcţiei generale juridice, Bucureşti, strada Izvor nr. 110, Sector 5.

**Condiţiile necesare încadrării funcţiilor vacante:**

1. au cetăţenie română;
2. au domiciliul în România de cel puţin 6 luni;
3. nu au fost condamnaţi penal, cu excepţia situaţiei în care a intervenit reabilitarea;
4. nu se află în curs de urmărire penală şi nu sunt trimişi în judecată sau judecaţi pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals, ori a unei infracţiuni săvârşite cu intenţie, care i-ar face incompatibili cu exercitarea profesiei de cadru militar în activitate;
5. nu fac parte din partide, formaţiuni sau organizaţii politice, iar dacă sunt membri se angajează că, la data chemării/rechemării în activitate, vor renunţa la această calitate;
6. nu fac parte din organizaţii interzise de legislaţia română şi nu sunt membri ai unor organizaţii incompatibile cu regulile, activităţile şi atribuţiile specifice profesiei militare;
7. nu aparţin unor culte sau asociaţii/grupări religioase care contravin normelor de păstrare a ordinii publice, care încalcă bunele moravuri sau afectează exercitarea profesiei militare;
8. nu sunt asociaţi unici şi nu participă direct la administrarea sau conducerea unor organizaţii sau asociaţii comerciale, iar, dacă se află în una dintre aceste situaţii, se angajează că, la data chemării/rechemării în activitate, vor renunţa la această calitate;
9. îşi exprimă acordul privind verificarea în vederea autorizării accesului la informaţii clasificate, potrivit legii, în vederea chemării/rechemării în activitate;
10. îşi exprimă acordul privind înregistrarea audiovideo a probelor de concurs, în cazul în care aceasta se impune;
11. candidaţii femei îşi asumă toate riscurile, în situaţia în care pe parcursul susţinerii probelor de concurs se află în stare de graviditate/maternitate;
12. au vârsta cuprinsă între 18 şi 50 de ani împliniţi în anul desfăşurării concursului;
13. au absolvit, în cadrul instituţiilor/unităţilor de învăţământ acreditate, studii de nivelul şi în specializările corespunzătoare armei/serviciului şi specialităţii militare prevăzute pentru funcţia vacantă pentru încadrarea căreia se organizează concursul;
14. îndeplinesc condiţiile prevăzute de legislaţia specifică domeniilor de activitate pentru exercitarea profesiei, după caz;
15. îndeplinesc alte condiţii prevăzute în fişele posturilor vacante, necesare desfăşurării activităţii, după caz;
16. deţin grad cel mult egal cu cel al funcţiei vacante;
17. se respectă principiul potrivit căruia militarii nu pot fi subordonaţi altora cu grade inferioare;
18. sunt declaraţi „apt” în urma examinării medicale;
19. sunt declaraţi „admis” în urma evaluării psihologice şi a evaluării nivelului de pregătire fizică, îndeplinirea condiţiilor prevăzute la lit. c) - k) se declară în scris, pe propria răspundere, în cuprinsul cererii de înscriere la concurs.

Corespondenţa studiilor/specializărilor prevăzute la alin. (1) lit. m) cu armele/serviciile şi specialităţile militare este cea stabilită prin dispoziţie a şefului Direcţiei generale management resurse umane.

**Bibliografie:**

- pentru funcţia de consilier juridic în Biroul analiză, sinteză şi evidenţă procesuală din Centrul de asigurare procesuală teritorială, structură subordonată Direcţiei generale juridice:

* Constituţia României, republicată;
* Legea nr. 346/2006 privind organizarea şi funcţionarea Ministerului Apărării Naţionale, republicată;
* Legea nr. 80/1995 privind Statutul cadrelor militare, cu modificările şi completările ulterioare;
* Legea nr. 188/1999 privind Statutul funcţionarilor publici, republicată;
* Legea nr. 53/2003 privind Codul muncii, republicată, cu modificările şi completările ulterioare;
* Legea nr. 223/2015 privind pensiile militare de stat, cu modificările şi completările ulterioare;
* Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, cap. I-IV şi anexa nr. 6;
* Legea nr. 213/2018 privind bunurile proprietate publică, cu modificările şi completările ulterioare;
* Legea nr. 287/2009 privind Codul civil, republicată, cu modificările şi completările ulterioare: art. 34-48, 205-209, 563-566, 617-625, 693-772, 858-875, 949-952, 1349-1395, 1516-1565, 1616- 1623, 1777-1823, 2223-2238, 2267-2278, 2500-2556;
* Legea contenciosului administrativ nr. 554/2004, cu modificările şi completările ulterioare;
* Legea nr. 544/2001 privind liberul acces la informaţiile de interes public, cu modificările şi completările ulterioare;
* Legea nr. 98/2016 privind achiziţiile publice, cu modificările şi completările ulterioare;
* Legea nr. 99/2016 privind achiziţiile sectoriale, cu modificările şi completările ulterioare;
* Legea nr. 100/2016 privind concesiunile de lucrări şi concesiunile de servicii, cu modificările şi completările ulterioare;
* Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, cu modificările şi completările ulterioare;
* Legea nr. 134/2010 privind Codul de procedură civilă, republicată: art. 29-40, 41-93, 94-147, 148-179, 180-186, 192-526, 622-726, 781-794, 997-1002, 1014-1025, 1034-1049;
* Legea nr. 286/2009 privind Codul Penal, cu modificările şi completările ulterioare: art. 1-14, 135-151,342-347,394-445;
* Legea nr. 135/2010 privind Codul de procedură penală, cu modificările şi completările ulterioare: art. 14-28, 29-96, 257-271, 280-282, 288-298, 305-323, 336-341, 349-477, 478-4886;
* Ordonanţa Guvernului nr. 121/1998 privind răspunderea materială a militarilor;
* Instrucţiunile privind activitatea legislativă şi de asistenţă juridică în Ministerul Apărării Naţionale, aprobate prin Ordinul ministrului apărării nr. M75/2009, cu modificările şi completările ulterioare.

- pentru funcţia de ofiţer de stat major în Compartimentul gestiune resurse umane, structură subordonată Direcţiei generale juridice:

* Legea nr.80/1995 privind statutul cadrelor militare, cu modificările şi completările ulterioare;
* Legea nr. 188/1999, privind statutul funcţionarilor publici, republicată, cu modificările şi completările ulterioare;
* Legea nr.29/2000, privind sistemul naţional de decoraţii al României, republicată;
* Legea nr.53/2003Codul muncii, republicată, cu modificările şi completările ulterioare;
* Legea nr.346/2006 privind organizarea şi funcţionarea Ministerului Apărării Naţionale, republicată;
* Legea nr.384/2006 privind statutul soldaţilor şi gradaţilor profesionişti, cu modificările şi completările ulterioare;
* Legea nr.263/2010 privind sistemul unitar de pensii publice, cu modificările şi completările ulterioare;
* Legea nr.223/2015 privind pensiile militare de stat, cu modificările şi completările ulterioare
* Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
* Ordonanţa de urgenţă a Guvernului nr. 148/2005 privind susţinerea familiei în vederea creşterii copilului, cu modificările şi completările ulterioare;
* Ordonanţa de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, cu modificările şi completările ulterioare;
* Hotărârea Guvernului nr. 442/1992 privind concediul de odihnă al ofiţerilor, maiştrilor militari şi subofiţerilor în activitate din forţele armate;
* Hotărârea Guvernului nr. 1294/2001 privind stabilirea locurilor de muncă şi activităţilor cu condiţii deosebite, condiţii speciale şi alte condiţii, specifice pentru cadrele militare în activitate, cu modificările şi completările ulterioare;
* Hotărârea Guvernului nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;
* Hotărârea Guvernului nr. 106/2011 pentru aprobarea Ghidului carierei militare, cu modificările şi completările ulterioare;
* Instrucţiunile de aplicare în Ministerul Apărării Naţionale a prevederilor Legii nr.384/2006 privind statutul soldaţilor şi gradaţilor profesionişti, cu modificările şi completările ulterioare, aprobate prin Ordinul ministrului apărării naţionale nr.M.39/2010, cu modificările şi completările ulterioare;
* Instrucţiuni privind recrutarea, selecţia, formarea profesională şi evoluţia în cariera militară în Armata României aprobate prin Ordinul ministrului apărării naţionale nr.M.30/2012, cu modificările şi completările ulterioare;
* Ordinul ministrului apărării naţionale nr. M. 102/2012 privind sistemul de distincţii militare din Ministerul Apărării Naţionale;
* Instrucţiuni privind condiţiile în care se conferă Semnul onorific In Serviciul Patriei ofiţerilor, maiştrilor militari, subofiţerilor, soldaţilor şi gradaţilor profesionişti şi preoţilor militari din structurile Ministerului Apărării Naţionale, aprobate prin Ordinul ministrului apărării naţionale nr. M.141/2018;
* Metodologia întocmirii aprecierilor de serviciu pentru cadrele militare din structurile Ministerului Apărării Naţionale, pe timp de pace, aprobată prin Ordinul ministrului apărării naţionale nr. M. 122/2014;
* Norme privind organizarea şi funcţionarea sistemului de ierarhizare şi selecţie în vederea evoluţiei în carieră a cadrelor militare, aprobate prin Ordinul ministrului apărării naţionale nr.M.69/2015, cu modificările şi completările ulterioare;
* Normele metodologice privind încadrarea în condiţii deosebite, condiţii speciale şi alte condiţii specifice personalului militar, aprobate prin Ordinul ministrului apărării naţionale nr. M. 123/2015, cu modificările şi completările ulterioare;
* Normele metodologice de aplicare a prevederilor Ordonanţei de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, aprobate prin Ordinul ministrului apărării naţionale nr.M.88/2016, cu modificările şi completările ulterioare.

Programul desfăşurării concursului:

|  |  |  |  |  |
| --- | --- | --- | --- | --- |
| Nr.  crt. | Etapa/proba de concurs | Data/ora | | Observaţii |
| Valabil pentru ambele funcţii | | | | |
| 1. | Depunerea dosarelor de înscriere la concurs | 14.12-31.12.2018  în intervalul orar 08.00-16.00 | | La sediul Direcţiei generale juridice, Bucureşti, strada Izvor nr. 110, Sector 5 - secretarul comisiei |
| 2. | Verificarea îndeplinirii condiţiilor de participare la concurs şi afişarea rezultatelor | 03-07.01.2019  07.01.2019-ora 14.00 | | La sediul Direcţiei generale juridice, Bucureşti, strada Izvor nr. 110, Sector 5 - comisia de concurs |
| 3. | Depunerea contestaţiilor la rezultatele verificării îndeplinirii condiţiilor de participare la concurs | 08.01.2019  în intervalul orar 08.00-16.00 | | La sediul Direcţiei generale juridice, Bucureşti, strada Izvor nr. 110, Sector 5 - secretarul comisiei |
| 4. | Soluţionarea contestaţiilor la rezultatele verificării îndeplinirii condiţiilor de participare la concurs şi afişarea rezultatelor | 09.01.2019  ora 14.00 | | La sediul Direcţiei generale juridice, Bucureşti, strada Izvor nr. 110, Sector 5 - comisia de soluţionare a contestaţiilor |
| 5. | Examinare medicală - test eliminatoriu - | 21.01.2019 | | La unitatea sanitară din reţeaua M.Ap.N. indicată |
| 6. | Evaluarea psihologică - test eliminatoriu - (participă numai cei declaraţi „apt/admis” la proba anterioară) | 28.01-01.02.2019 | | La Centrul Zonal de Selecţie şi Orientare indicat |
| 7. | Evaluarea nivelului de pregătire fizică  - test eliminatoriu - (participă numai cei declaraţi „apt/admis” la proba anterioară) | 28.01-01.02.2019 | | La Centrul Zonal de Selecţie şi Orientare indicat |
| 8. | Afişarea rezultatelor finale după desfăşurarea testelor eliminatorii de aptitudini | 04.02.2019  ora 14.00 | | La sediul Direcţiei generale juridice, Bucureşti, strada Izvor nr. 110, Sector 5 |
|  | | Valabil Pentru funcţia de consilier juridic | Valabil pentru funcţia de ofiţer de stat major |  |
| 9. | Testul scris | 05.02.2019  ora 10.00 | 06.02.2019  ora 10.00 | La sediul Direcţiei generale juridice, Bucureşti, strada Izvor nr. 110, Sector 5 |
| 10. | Afişarea baremelor de notare pentru testul scris | 05.02.2019  ora 13.00 | 06.02.2019  ora 13.00 | La sediul Direcţiei generale juridice, Bucureşti, strada Izvor nr. 110, Sector 5 |
| 11. | Afişarea rezultatului testului scris | 06.02.2019  ora 14.00 | 07.02.2019  ora 14.00 | La sediul Direcţiei generale juridice, Bucureşti, strada Izvor nr. 110, Sector 5 |
| 12. | Depunerea contestaţiilor la rezultatele obţinute la testul scris | 07.02.2019  în intervalul orar 08.00-16.00 | 08.02.2019  în intervalul orar 08.00-16.00 | Prin cerere adresată în scris preşedintelui comisiei de soluţionare a contestaţiilor |
| 13. | Soluţionarea contestaţiilor cu privire la rezultatele obţinute la testul scris şi afişarea rezultatelor | 08.02.2019  ora 14.00 | 11.02.2019  ora 14.00 | La sediul Direcţiei generale juridice, Bucureşti, strada Izvor nr. 110, Sector 5 |
| 14. | Afişarea rezultatelor finale ale concursului | 11.02.2019  ora 14.00 | 12.02.2019  ora 14.00 | La sediul Direcţiei generale juridice, Bucureşti, strada Izvor nr. 110, Sector 5 |

**Alte precizări:**

Prin înscrierea la acest concurs, candidaţii îşi manifestă implicit acordul cu privire la condiţiile, modul de organizare şi desfăşurare;

- înscrierea la concurs, constituirea dosarului de candidat şi asigurarea documentelor tipizate vor face la sediul Direcţiei generale juridice, Bucureşti, strada Izvor nr. 110, Sector 5;

- Candidaţii sunt rugaţi să citească cu atenţie anunţul şi să respecte programul şi organizarea stabilite pentru toate etapele concursului;

* Orice alte informaţii ulterioare vor fi afişate la sediul Direcţiei generale juridice, Bucureşti, strada Izvor nr. 110, Sector, iar rezultatele obţinute după fiecare etapă, precum şi rezultatul final, vor fi afişate şi pe pagina de internet a Ministerului Apărării Naţionale, [www.mapn.ro](http://www.mapn.ro), secţiune „Carieră”;
* Eventualele contestaţii la testele eliminatorii de aptitudini se depun la structurile unde candidaţii au fost testaţi şi se soluţionează de către aceleaşi structuri, în conformitate cu reglementările în baza cărora au fost efectuate;
* La fiecare test, candidaţii vor avea asupra lor cartea de identitate, iar pentru evaluarea nivelului de pregătire fizică, şi echipament sportiv;
* Fişa de examinare medicală, completată cu rezultatul obţinut, precum şi adeverinţele care atestă participarea şi rezultatul obţinut la evaluarea psihologică şi evaluarea nivelului de pregătire fizică, se anexează, în original, la dosarul de înscriere la concurs.
* Testul scris:
* va consta în redactarea unei lucrări şi/sau în rezolvarea unor teste-grilă, din bibliografia recomandată, iar baremele de notare se vor afişa imediat după finalizare, la sediul Direcţiei generale juridice, Bucureşti, strada Izvor nr. 110, Sector 5;
* rezultatele se exprimă în note de la 1 la 10, calculate cu două zecimale, iar nota minimă de promovare este 6,00;
* în cazul în care doi sau mai mulţi candidaţi la concursul desfăşurat pentru ocuparea aceleiaşi funcţii au rezultate egale, aceştia se departajează pe baza mediei generale de absolvire a studiilor obligatorii corespunzătoare specialităţii militare a funcţiei vacante; în cazul în care egalitatea se menţine, candidaţii aflaţi în această situaţie se departajează pe baza mediei obţinute la examenul de absolvire a studiilor obligatorii respective;
* prezentarea candidaţilor pentru susţinerea testului scris se efectuează cu 30 minute înainte de ora planificată pentru începerea probei, în vederea îndeplinirii formalităţilor necesare pentru asigurarea accesului;
* candidaţii vor avea asupra lor numai cartea de identitate şi pix de culoare albastră; nu se admit instrumente de scris de altă culoare şi/sau care permit ştergerea şi rescrierea;
* fraudele şi tentativa de fraudare se sancţionează prin eliminarea din concurs a candidatului/candidaţilor în cauză.

Informaţii suplimentare privind condiţiile generale şi specifice pentru ocuparea postului, conţinutul dosarului de înscriere, locul, data şi ora desfăşurării probelor eliminatorii de aptitudini, se pot obţine la sediul Direcţiei generale juridice, Bucureşti, strada Izvor nr. 110, Sector 5.

Prezentul anunţ a fost publicat şi pe site-ul a Ministerului Apărării Naţionale, [www.mapn.ro](http://www.mapn.ro), secţiune „Carieră”.

Persoană de contact: BAHNEAN Gheorghe, telefon 021.402.34.00 - interior 1011/535

NOTE:

1. Gradul cadrelor militare în rezervă trebuie să fie cel mult egal cu gradul maxim care poate fi acordat la chemare în activitate.
2. Pentru toate actele normative se va avea în vedere forma actualizată în urma revizuirilor, republicărilor, modificărilor şi/sau completărilor;

PREZENTUL ANUNŢA FOST AFIŞAT LA PUNCTUL DECONTROL AL DIRECŢIEI GENERALE JURIDICE, ASTĂZI 13.12.2018, ORA 08.00

1. documentele privind identitatea, studiile, cursurile sau specializările se prezintă şi în original în vederea verificării conformităţii cu acestea [↑](#footnote-ref-1)